  Виталий Пронин Туэ гужем Пичи Пурга ёросысь Пугачёво каргуртын ортчем пуштылонъёс дыръя ярантэм луиз отысь нылпи сад. Юртъертэк кылем анай-атайёс мукет интыосы улыны выжизы. Озьы нылпи садэ ветлӥсь пиналъёслэн лыдзы кулэсмиз.Пуштон учыр бере нылпи садамы пырыны ик кӧшкемыт вал - борддоръёс куашкамын, ваньмыз тус-тас луэмын, вера Пугачёво каргуртысь нылпи садэн кивалтӥсь Людмила Наумова. Та вакытэ солэсь юртсэ тупатъяло-выльдо. Пиналъёс та дырлы бускель гуртъёсысь, озьы ик Пичи Пурга черкогуртысь нылпи садъёсы  ветло, куд-ог анай-атайёс тэшкылиоссэс арлыдо ӵыжы-выжыоссы доры келляло. Нылпи сад ӝоген нош ик ӧсъёссэ вӧлъялоз, со ужалоз тылпу кысӥсьёслэн пуктэм куронъёссыя. Анай-атайёс со нуналэз чидатэк возьмало ини.Роман Вагинов. Теги: Нылписад ПичиПурга  